Geneetiline algoritm
Geneetiline algoritm (GA) on informaatikas otsingumeetod (algoritm), mis on inspireeritud looduslikust valikust, mida kirjeldas Darwini evolutsiooniteooria. Geneetilise algoritmi leiutas John Henry Holland. 1975. aastal kirjutas John Henry Holland sellest raamatu "Adaption in Natural and Artificial Systems". Geneetilises algoritmis kasutatakse bioloogiast ja geneetikast üle võetud mõisteid, nagu populatsioon, isend, geen, kromosoom, mutatsioon, ristsiire ja valik. Geneetilist algoritmi kasutatakse optimeerimis- ja otsimisprobleemidele kõrgetasemeliste lahenduste loomiseks.